На основу члана 119. став 1. тачка 1. Закона о основама система образовања и васпитања („Службени гласник РС“, број 88/2017, 27/2018-др.закон, 10/2019, 6/2020 и 129/2021 –даље Закон), члана 32. став 2 тачка 1) Статута Основне школе „Владика Николај Велимировић“(дел. бр. 375/1 од 30.06.2022. године) и Правилника о дипломама за изузетан успех у основном образовању и васпитању („Службени гласник РС“ број 139/2022), Школски одбор је, на седници одржаној дана 28.02.2023. године, донео:

**ПРАВИЛНИК**

**О НАГРАЂИВАЊУ И ПОХВАЉИВАЊУ УЧЕНИКА**

**Основне школе „Владика Николај Велимировић“ Ваљево**

**ОПШТЕ ОДРЕДБЕ**

**Члан 1.**

У циљу подстицања ученика за постизање бољих резултата у образовно-васпитном раду и слободним активностима Основна школа „Владика Николај Велимировић“ Ваљево (у даљем тексту Школа) награђује и похваљује ученике који постижу изузетне резултате :

* за изузетан општи успех ученика у учењу и владању и изузетан успех из појединачног обавезног предмета и изборног програма,
* реализацији и примени наставног програма;
* успешном представљању Школе на такмичењима, смотрама и у истраживачком раду;
* организацији друштвено-корисних, хуманитарних и слободних активности;
* другим облицима рада дефинисаним Планом рада Школе.

Награде и похвале додељују надлежни органи Школе на основу одредаба овог Правилника, а у складу са Законом о основном образовању и васпитању, Законом о основама система образовања и васпитања и Правилником о дипломама за изузетан успех ученика у основној школи.

Овим Правилником утврђују се врсте похвала, награда и диплома за изузетан општи успех ученика у учењу и владању и услови и начин доделе истих ученицима Школе.

**Члан 2.**

У току школовања ученик може да добије:

1. диплому за изузетан општи успех,
2. диплому за изузетан успех у савлађивању наставног плана и програма из појединих наставних области или предмета, изборних програма и наставних активности.

**Члан 3.**

Школа додељује награде и похвале за:

1. појединце;
2. групу ученика;
3. одељенску заједницу ученика.

**ПОХВАЛЕ**

**Члан 4.**

Ученицима који се истичу својим радом и понашањем, ученицима који се истичу у савлађивању појединих наставних области, као и ученици који постижу изузетне резултате додељују се похвале.

 Похвале додељују: предметни наставник, одељењски старешина, одељењско веће, наставничко веће и директор школе.

**Члан 5.**

Предметни наставник похваљује ученика за нарочито залагање и постигнут успех у савлађивању градива из одређеног предмета.

Одељењски старешина похваљује ученика који се истиче у учењу, примерном владању, редовном похађању наставе и позитивном деловању у колективу.

Одељењско ве похваљује ученика који се посебно залаже за успех одељења и у пружању помоћи ученицима који теже савлађују поједине наставне области.

Директор школе похваљује ученике, групе ученика, одељенске заједнице на основу постигнућа у учењу, владању, школским акцијама, такмичењима и другим активностима у току године.

**Члан 6.**

Похвале могу бити усмене и писмене и саопштавају се ученицима на састанку одељенске заједнице, родитељском састанку, путем периодичних информација, преко књиге обавештења или приликом пригодних свечаности у Школи.

О добијеним похвалама одељењски старешина води евиденцију са напоменом: због чега, од ког органа и када је ученик похваљен.

**Члан 7.**

Писмена похвала се издаје ученику у виду плакете или похвалнице.

Писмене похвалнице ученику уручује одељењски старешина.

Податке о добијеној писменој похвали ученика, одељењски старешина уноси у матичну књигу ученика.

**НАГРАДЕ**

**Члан 8**

Ученик може добити следеће награде:

1) похвалницу за завршен први разред (добијају сви ученици првог разреда);

2) књигу на крају наставне године за постигнут одличан општи успех и примерно владање(за ученике од II до VIII разреда;

3) књигу и похвалницу за освојено првo место на такмичењу вишег ранга од општинског такмичења

Награду не може добити ученик који нема примерно владање.

**Члан 9.**

Наставничко веће додељује похвале, награде, дипломе и то :

1. за одличан успех и примерно владање на крају школске године,
2. диплому „Вук Караџић“
3. дипломе ,,Доситеј Обрадовић“
4. звање „Ученик генерације“

**Члан 10.**

Наставничко веће додељује диплому „Вук Караџић“.

Диплома „Вук Караџић“ додељује се ученику за изузетан општи успех, учење и примерно владање.

Диплома „Вук Караџић“ додељује се ученику:

1) ако на крају сваке школске године у току стицања основног образовања и васпитања постигне одличан успех из свих обавезних предмета, изборних програма и активности прописаних планом и програмом наставе и учења и примерно владање и

2) ако добије најмање једну диплому „Доситеј Обрадовић”.

Наставничко веће школе утврђује да ли предложени ученици испуњавају услове утврђене овим Правилником за додељивање одговарајуће дипломе и доноси одлуку којим се ученицима додељује Диплома „Вук Караџић“.

Поступак за доделу дипломе „Вук Караџић“ покреће Одељенско веће осмог разреда.

**Члан 11.**

 Наставничко веће додељује дипломе ,,Доситеј Обрадовић“.

Диплома „Доситеј Обрадовић” додељује се ученику за изузетне резултате из обавезног предмета, односно изборног програма ако ученик:

1) постигне најмање врло добар општи успех и примерно владање на крају сваке школске године;

2) постигне одличан успех из одговарајућег обавезног предмета или изборног програма други страни језик, односно ,,истиче се” из одговарајућег изборног програма на крају сваке школске године;

3) у току школовања, из тог обавезног предмета, односно изборног програма, добије једну од прве три награде на општинском, градском, окружном, републичком или међународном нивоу такмичења из тог обавезног предмета, односно изборног програма у складу са календаром такмичења и смотри ученика основних школа.

Изузетно, у случају да такмичење из одговарајућег предмета и изборног програма није дефинисано календаром такмичења и смотри ученика основне школе, диплома „Доситеј Обрадовић” додељује се ученику који поред услова из става 1. тач. 1) и 2) овог члана, испољи и постигне потпуније и шире познавање садржаја тог обавезног предмета и изборног програма него што је предвиђено планом и програмом наставе и учења, a што је предвиђено школским актима.

**Члан 12**

Ученику се може се доделити више диплома „Доситеј Обрадовић” под условима утврђеним овим правилником.

**Члан 13.**

Одељењски старешина, односно предметни наставник предлаже ученика за доделу диплома прописаних овим правилником на крају основног образовања и васпитања.

Одељењско веће утврђује да ли ученик испуњава услове прописане овим правилником за додељивање одговарајуће дипломе.

Наставничко веће школе доноси одлуку о додели дипломе.

**Члан 14.**

 У Школи се на крају сваке наставне године додељује посебно звање „Ученик генерације“.

Звање се додељује ученику завршног разреда који се у својој генерацији највише истакао у учењу и владању.

 **Члан 15**.

Звање „Ученик генерације“ додељује се ученику добитнику дипломе „Вук Караџић” с највише бодова у односу на остале добитнике те дипломе, придржавајући се критеријума из овог Правилника.

Наставничко веће на крају осмог разреда проглашава ђака генерације.

**Члан 16.**

Предлог за ђака генерације формулише одељенски старешина на основу броја бодова из бодовне листе и мишљења одељенске заједнице. Одељенско веће покреће поступак проглашења.

**Члан 17.**

Након предлагања одељенски старешина припрема бодовну листу предложеног ђака генерације и предаје је Комисији за изгласавање ђака генерације. Комисија на основу бодова прави ранг листу предложених ученика и издваја ученике са највише бодова.

**Члан 18.**

Комисију за проглашење ђака генерације чине: директор школе, стручни сарадници, представник Одељенског већа и представник учитеља генерације из које се проглашава ђак генерације.

**Члан 19.**

Комисија истиче бодовну листу на огласну таблу ради увида наставника, најмање 7 дана пре Наставничког већа. Наставничко веће проглашава ђака генерације на основу предлога Комисије.

**Члан 20.**

Критеријуми на основу којих се проглашава ђак генерације:

* Похађање наставе најмање од петог разреда у овој школи;
* Да је ученик носилац Дипломе „Вук Караџић“,
* Да је ученик освојио најмање једно од прва три места на такмичењима општинског, окружног, републичког или међународног нивоа, чији је организатор Министарство просвете, школа, стручна друштва и други организатори у сарадњи са Министарством просвете,
* Број диплома „Доситеј Обрадовић“,
* Ангажовање у слободним активностима и освојена групна-екипна места на такмичењима из тих области;
* Ученик мора да буде и морална личност, поштен, одговоран, добар друг, спреман да помогне другима. и слично.

**Члан 21.**

Уколико два или више ученика имају исти број бодова, предност ће имати ученик који има већи пласман на такмичењима вишег ранга.

**Члан 22.**

Вредновање резултата изражено у бодовима представљено је табеларним путем.

Табела 1: *Вредновање резултата такмичења и смотри ученика*

|  |  |  |  |  |  |
| --- | --- | --- | --- | --- | --- |
| Ниво/успех | Општински ниво | Окружни ниво | Међуокружни ниво | Републички ниво | Међународни ниво |
| Учешће на такмичењу | 1 | 2 | 5 | 7 | 10 |
| Похвала | 2 | 4 | 7 | 10 | 15 |
| Освојено треће место | 4 | 6 | 10 | 20 | 30 |
| Освојено друго место | 6 | 12 | 20 | 30 | 40 |
| Освојено прво место | 10 | 20 | 30 | 40 | 50 |

Следи преглед бодова за области у којима се не организују такмичења већ конкурси. На конкурсима се могу доделити само похвале, награде, дипломе без ранга, а могу и похвале и награде са рангом.

Табела 2: *Вредновање резултата са конкурса*

|  |  |  |  |  |  |
| --- | --- | --- | --- | --- | --- |
| Ниво/успех | Општински ниво | Окружни ниво | Међуокружни ниво | Републички ниво | Међународни ниво |
| Учешће на конкурсу | 1 | 2 | 3 | 4 | 5 |
| Похвала | 2 | 4 | 6 | 8 | 10 |
| Освојено треће место | 3 | 5 | 7 | 10 | 15 |
| Освојено друго место | 4 | 8 | 12 | 15 | 20 |
| Освојено прво место | 5 | 10 | 15 | 20 | 25 |

Резултати групних-екипних такмичења ученика чланова секција бодује се по два критеријума:

а) учешће у раду секција/слободних активности. По 1 бод за сваку секцију;

б) резултати са такмичења

Табела 3а: *Вредновање учешћа у раду секција*

|  |  |
| --- | --- |
| НАЗИВ СЕКЦИЈЕ | БРОЈ БОДОВА |
|  |  |
|  |  |
|  |  |
| Укупно |  |

Табела 3б: *Вредновање резултата групних-екипних такмичења*

|  |  |  |  |  |  |
| --- | --- | --- | --- | --- | --- |
| Ниво/успех | Општински ниво | Окружни ниво | Међуокружни ниво | Републички ниво | Међународни ниво |
| Учешће на такмичењу | 1 | 2 | 3 | 4 | 5 |
| Похвала | 2 | 4 | 6 | 8 | 10 |
| Освојено треће место | 3 | 5 | 7 | 10 | 15 |
| Освојено друго место | 4 | 8 | 12 | 15 | 20 |
| Освојено прво место | 5 | 10 | 15 | 20 | 25 |

Дипломе „Доситеј Обрадовић“ добијене на крају осмог разреда бодују се на следећи начин:

По 1 бод за сваки предмет.

Табела 4: *Вредновање диплома „Доситеј Обрадовић“*

|  |  |
| --- | --- |
| НАЗИВ ПРЕДМЕТА | БРОЈ БОДОВА |
|  |  |
|  |  |
|  |  |
| Укупно |  |

**Члан 23.**

Одељенски старешина на основу представљеног бодовања попуњава бодовну листу за предложеног ученика за ђака генерације.

Табела 5: *Бодовна листа*

|  |  |  |  |  |  |  |
| --- | --- | --- | --- | --- | --- | --- |
| Разред/ранг | општинско | окружно | међуокружно | републичко | међународно | укупно |
| I |  |  |  |  |  |  |
| II |  |  |  |  |  |  |
| III |  |  |  |  |  |  |
| IV |  |  |  |  |  |  |
| V |  |  |  |  |  |  |
| VI |  |  |  |  |  |  |
| VII |  |  |  |  |  |  |
| VIII |  |  |  |  |  |  |
| Укупно |  |  |  |  |  |  |

**Члан 24.**

Укупан број бодова добија се сабирањем свих бодованих табела.

УКУПНО: 1+2+3а+3б+4=\_\_\_\_\_\_\_\_\_\_\_\_

 **Члан 25.**

 Ученик генерације награђује се књигом и другим пригодиним поклонима у складу са финансијским могућностима школе.

 **Члан 26**

За спровођење Правилника одговоран је директор школе .

 **Члан 27.**

Овај правилник ступа на снагу осмог дана од дана објављивања на огласној табли Школе.

У Ваљеву, ШКОЛСКИ ОДБОР

Број: 89/1 П р е д с е д н и к

Датум: 28.02.2023.

 \_\_\_\_\_\_\_\_\_\_\_\_\_\_\_\_\_\_\_\_\_\_ Иванка Мирјанић

Правилник је објављен на огласној табли Школе дана \_\_\_\_\_\_\_\_\_\_\_\_\_\_.године.